 ካልድ ንጋዜጣ ኣድማስ ከም ኣብነት ብምውሳድ ኣብ መጀመርታ ብውሑድ ቁጽሪ ከም ዝጀመሩ ብምሕባር ኣብ መዓልቲ ክሳብ 15 ሽሕ ሕታማት ዘሕትምሉ እዋናት ከም ዝነበረ ይዝክር ጉጀለ 15 ምስዘን ናይ ውልቂ ጋዜጣታት ቃለመሕትተ ክገብሩ ምስ ጀመሩ ግን ጋዜጣ ሰቲት ኣብ መዓልቲ ክሳብ 40 ሽሕን ልዕሊኡን ተሕትም ነይራ እቲ ዝተሓትመ ኩሉ ይሽየጥ ነይሩ ማለት ግን ኣይኮነን እቲ ዘይተሸጠ ተኣኪቡ ብመንገዲ ክፍሊ ጎስጓስን ሓበሬታን ናይ ሚኒስትሪ ምክልኻል ናብ ሰራዊት ብነጻ ዝዕደለሉ ኣገባባት ነይሩ ከኣ ይብል ስራሕ ሚድያ ኣብ ሕብረተሰብ ዝተፈላለየ ኣተሓሳስባን ናይ ኣረዳድኣ መሰረት ምፍጣር እዩ ዝተፈላለየ ኣተሓሳስባ ዘለዎም ሰባት ሓሳቦም ከፍስሱ ዕድል ፈጢርካ ህዝቢ ዝሓሸ ዝበሎ ኣተሓሳስባ ንኽመርጽ ዕድል ከም ዝህልዎ ባይታ ምጥጣሕ እዩ ይብል ካልድ እተን ጋዜጣታት ካብ መዓልቲ ናብ መዓልቲ ሕታማተን ይውስኽ ምንባሩ ከኣ ኣብ ህዝቢ ዝነበረን ተቐባልነት እዩ ዘርኢ ብእኡ መንጽር ምስ ዝረአ ከኣ ንህዝቢ ዝሓሸ ሕርያ ናይ ሓበሬታ ይፈጥራሉ ነይረን እየን እዘን ናይ ብሕቲ ጋዜጣታት ኣብቲ መጀመርታ ሕጸረታት ዘበገሶ ናይ ኣስመራ ዜናታት ጥራይ ይጽብጸባ ጥራይ ብምንባርና እዘን ጋዜጣታት ናይ ኣስመራ ድየን ናይ ኤርትራ? ዝብል ነቀፌታታት ይበጽሖም ምንባሩ ዝሕብር ካልድ ድሕሪዚ ነቀፌታ ናብ ዞባታት እናተንቀሳቐስና ክንሽፍን ጀሚርና ነይርና ኢና ኢሉ መግለጺ ስእሊ, ካልድ ዓብዱ እተን ጋዜጣታት ብዓል መን ነይረን ብዓል መንከ ተኣሲሮም ጋዜጣ ትርግታ ኣብ ትሕቲ ሃገራዊ ማሕበር መንእሰያትን ተምሃሮን ኤርትራ ናይ ሽዕኡ ሃገራዊ ማሕበር መንእሰያት ኤርትራ እትሕተም ጋዜጣ ኮይና ኣብ 1996 ድማያ ንመጀመርታ እዋን ናብ ኢድ ኣንበብታ በጺሓ ካብ ሰሙናዊት ናብ ኣብ ሰሙን ክልተ ግዜ ክትሕተም ዝኸኣለት ጋዜጣ እያ ጋዜጣ ሰቲት ኣብ ነሓሰ 1997 ክትዝርጋሕ ዝጀመረት ናይ ብሕቲ ጋዜጣ እያ ፍስሃየ ዩውሃነስ ጆሽዋ ገጣሚ ጸሓፊ ድራማን ግዜጤኛን ዝነበረ 23 መስከረም 2001 ተኣሲሩ ኤርትራዊ ስዊድናዊ ዳዊት ኢሳቕ ንዝተወሰነ እዋን ኣሳናዳኢ እዛ ጋዜጣ ዝነበረ ጸሓፊ ድራማን ገጣምን ዝነበረ ኮይኑ ክልቲኦም ኣብ ወርሒ መስከረም 2001 ትሕቲ ቐይዲ ኣትዮም ሰዩም ጸሃየ እውን ገዲም ተጋዳላይን ሓደ ካብ መስረትቲ ተሌቪዥን ኤርትራን ኮይኑ ኣብዛ ጋዜጣ ጽሑፋት ዘበርክት ዝነበረ እዩ ኣብ መስከረም 2001 ከኣ ኣብ ቀይዲ ኣትዩ ጋዜጣ ዘመን ኣብ መስከረም 1998 ብመልክዕ መጽሄት ዝጀመረት ኮይና ኣብ ክልተ ሰሙን ሓንሳብ ፈሊማ ጸኒሓ ናብ ሰሙናዊት ጋዜጣ ተሰጋጊራ ዋና ኣሳናዳኢ እዛ ጋዜጣ ዝነበረ ኣማንኤል ኣስራት 23 መስከረም 2001 ተኣሲሩ ሳህለ ጸገዛኣብ ወዲ ኢታይ ጋዜጤኛ ሓዳስ ኤርትራ ዝነበረ ኮይኑ ኣብ ጋዜጣ ዘመን እውን ጽሑፋት ዘበርክት ዝነበረ እዩ 23 መስከረም 2001 ከኣ ኣብ ቀይዲ ኣትዩ ጋዜጣ መቓልሕ ብታሕሳስ 1998 ክትሕተም ዝጀመረት ጋዜጣያ ኣብ ሰሙን ክልተ ግዜ ካብ ዝሕተማ ዝነበራ ናይ ግሊ ጋዜጣታት እያ ነይራ ዋና ኣሰናዳኢ እዛ ጋዜጣ ዝነበረ ማትዮስ ሃብተኣብ ምክትል ኣሳናዲ እታ ጋዜጣ ዝነበረ ዳዊት ሃብተሚካኤል ኣብ ወርሒ መስከረም 2001 ኣብ ትሕቲ ቀይዲ ኣትዮም ማሕበራት ሰብኣዊ መሰላት ንኤርትራ ዝምልከት ናብ ውሕሃ መልእኽቲ ሰዲዶም ኤርትራ ን 18 ዓመታት ዝሓየረቶም ፖለቲከኛታትን ጋዜጠኛታትን ክትፈትሕ ጻውዒት ቀሪቡ ጋዜጣ ቀስተ-ደመና ኣብ 1998 ቀዳማይ ሕታማ ዝዘርገሐት ናይ ወልቂ ጋዜጣ እያ መድሃኔ ሃይለን ምክትል ኣሳናዳኢ እታ ጋዜጣ ዝነበረን ተመስገን ገብርየሱስ ኣሰናዳኢ ዜና ስፖርት ዝነበረን ኣብ ወርሒ መስከረም 2001 ኣብ ትሕቲ ቐይዲ ኣትዮም ጋዜጣ ሓዳስ ኣድማስ ናይ መጀመርታ ሕታማ ኣብ 1998 ኰይኑ ካብ ጥሪ 2000 ጀሚራ ሓዳስ-ኣድማስ ዝብል ስም ተዋሂባ ሓዳስ ኣድማስ እታ ናይ ፈለማ ኣብ ሰሙን ክልተ ግዜ ንምሕታም ዝበቕዐት ናይ ብሕቲ ጋዜጣ እያ ዋና ኣሳናዳኢ ሓዳስ ኣድማስ ዝነበረ ስዒድ ዓብደልቃር 23 መስከረም 2001 ኣብ ትሕቲ ቀይዲ ኣትዩ ጋዜጣ ጽጌናይ ዋና ኣሳናዳኢ እዛ ጋዜጣ ዮሱፍ መሓመድ ዓሊ 23 መስከረም 2001 ተኣሲሩ ኢድሪስ ኣቡ ዓረ እውን ደራስን ጋዜጤኛን ኮይኑ ኣብዛ ጋዜጣ ጽሑፋት ዘበርክት ዝነበረ እዩ ኣብ መስከረም 2001 ከኣ ኣብ ቀይዲ ኣትዩ ጋዜጣ ዊንታና ዊንታና ውን ሓንቲ ካብተን ኣብቲ እዋን ዝነበራ ናይ ውልቂ ጋዜጣታት ኮይና ዋና ኣሰናዳኢኣ ዳዊት ገብረኣብ ኮይኑ ፍቕራዊ ትሕስቶታት ዘለዎ ዓምድታት ተዳሉ ነይራ ተወሳኺ ብዘይካዚ ኣብ ናይ መንግስቲ መራኸቢ ብዙሓን ዝሰርሑ ዝነበሩ ሓሚድ መሓመድ ስዒድ ኣብ ተሌቪዥን ኤርታራ መደብ ስፖርት ዘቕርብ ዝነበረ እዩ 15 ለካቲት 2002 ከኣ ኣብ ትሕቲ ቀይዲ ኣትዩ ሳልሕ እድሪስ ስዒድ ሳልሕ ኣል ጀዛይር ኣብ ጋዜጣ ኤረትርያ ኣልሓዲሳን መደብ ድምጺ ሓፋሽ ብዓረብ ዝሰርሕ ዝነበረ እዩ ኣብ ለካቲት 2002 ኣብ ትሕቲ ቀይዲ ኣትዩ ጅምዕ ከሚል ኣብ ሓዳስ ኤርትራ መደብ ስፖርት ዘዳሉ ዝነበረ ኮይኑ ኣብ ሕዳር 2005 ኣብ ትሕቲ ቀይዲ ኣትዩ ምንጪ ስእሊ, khalid Abdu መግለጺ ስእሊ, ካልድ ዓብዱ እተን ጋዜጣታት ንምንታይ እየን ተዓጽየን? 